৯ হিজরি

৯ হিজরি ছিল ইসলামি বর্ষপঞ্জির নবম বছর। এই বছরটি গ্রেগরীয় বর্ষপঞ্জি অনুযায়ী ৬৩০ সালের মাঝামাঝি সময়ে শুরু হয় এবং ৬৩১ সালের মাঝামাঝি সময় শেষ হয়। ঐতিহাসিক গণনা অনুযায়ী ৮ হিজরি ৬৩০ খ্রিস্টাব্দের ১৯ এপ্রিল শুরু হয় এবং ৬৩১ খ্রিস্টাব্দের ৮ এপ্রিল সমাপ্ত হয়।   

## ঘটনাবলি

* **[[কুতবা ইবনে আমিরের অভিযান]]**– সফর মাসে কুতবা ইবনে আমিরকে খাসয়া'ম গোত্রের বিরুদ্ধে অভিযানে প্রেরণ করা হয়। নবি মুহাম্মদ কুতবা ইবনে আমির ইবনে হুদাইদাকে বিশজন সাহাবিসহ খাসয়া'ম গোত্রের একটি শাখার বিরুদ্ধে প্রেরণ করেন, যারা তাবালা অঞ্চলের আশেপাশে বসবাস করত। কুতবা ইবনে আমির দশটি উটসহ যোদ্ধাদের নিয়ে যাত্রা শুরু করেন। পথিমধ্যে তারা একজন লোককে বন্দী করে এবং তাকে জিজ্ঞাসাবাদ করে। কিন্তু লোকটি তাদের কথা বুঝতে ব্যর্থ হয় (অথবা ইচ্ছাকৃতভাবেই অস্পষ্ট ভাষায় কথা বলে)। এরপর সে উচ্চস্বরে আশপাশের লোকদের সতর্ক করার চেষ্টা করলে মুসলিমরা তাকে হত্যা করে। মুসলমানরা রাতে আক্রমণ শুরু করে, যার ফলে উভয় পক্ষের মধ্যে তীব্র সংঘর্ষ হয় এবং উভয় বাহিনীই ব্যাপক ক্ষয়ক্ষতির সম্মুখীন হয়। তবে যুদ্ধ শেষে মুসলমানরা জয়লাভ করে।
* দাহহাক ইবনে সুফিয়ানের অভিযান –রবিউল আউয়াল মাসে সাহাবি দাহহাক ইবনে সুফিয়ান আল- কিলাবিকে বনু কিলাব গোত্রের বিরুদ্ধে একটি অভিযানে প্রেরণ করা হয়, যারা আল-কুরতা নামক স্থানে বসবাস করত। এই অভিযানে উসাইদ ইবনে সালামা ইবনে কুরত দাহহাকের সাথে ছিলেন, যিনি আল-কুরতারই বাসিন্দা ছিলেন। তারা সেখানে পৌঁছে প্রথমে তাদের ইসলামের দাওয়াত দেয়; কিন্তু তারা অস্বীকার করে। ফলে উভয়ের মধ্যে সংঘর্ষ হয় এবং মুসলমানরা তাদের পরাজিত করে। এরপর উসাইদ তার পিতা সালামাকে ইসলামের দাওয়াত দেন এবং তাকে নিরাপত্তা প্রদান করার আশ্বাস প্রদান করেন। কিন্তু সে উসাইদ ও ইসলামকে উদ্দেশ্য করে গালিগালাজ করে। তখন উসাইদ তার পিতার ঘোড়ার পেছনের দুই পায়ের রগে আঘাত করে, যার ফলে ঘোড়াটি মাটিতে পড়ে যায়। এরপর সালামা পানির মধ্যে নিজের বর্শার ওপর ভর করে দাঁড়িয়ে থাকে এবং তাদের একজন এসে তাকে হত্যা করেন। তবে উসাইদ নিজের পিতাকে হত্যা করেননি।
* আলকামা ইবনে মুজাযযিযের অভিযান
* আলী ইবনে আবু তালিবের আল-ফুলস অভিযান: বনু তাই গোত্রের পূজনীয় মূর্তি আল-ফুলুসকে ধ্বংস করার জন্য আলি ইবনে আবি তালিবকে একটি অভিযানে প্রেরণ করা হয়।
* তাবুক যুদ্ধ
* দুমাতুল জন্দালের শাসক উকাইদিরের বিরুদ্ধে খালিদ বিন ওয়ালিদকে প্রেরণ
* মসজিদে দিরার নির্মাণ– মসজিদে দিরার এমন একটি মসজিদ ছিল, যা ইসলাম-বিরোধী নেতা আবু আমিরের প্ররোচণায় কয়েকজন ব্যক্তি নির্মাণ করেছিল। তার উদ্দেশ্য ছিল, এই মসজিদে ধীরে ধীরে অস্ত্রভাণ্ডার জমা করা। কারণ মসজিদ হওয়ার কারণে এটি মুসলমানদের নজরদারির আওতায় পড়ার সম্ভাবনা ছিল না। বর্ণিত আছে যে, এটি মসজিদে কুবার কাছাকাছি স্থাপিত হয় এবং প্রাথমিকভাবে এটি নবি মুহাম্মাদের অনুমোদন লাভ করে; কিন্তু পরবর্তীতে তাবুকের যুদ্ধ থেকে ফেরার সময় তিনি তা ধ্বংস করার নির্দেশ দেন।  অধিকাংশ মুসলিম ইতিহাসবিদের বর্ণনা অনুযায়ী, আবু 'আমির আল রাহিবের প্ররোচনায় মদিনার বারোজন ব্যক্তি এটি নির্মাণ করে। আবু আমির তার অনুগত লোকদের জানায় যে, বাইজেন্টাইন সম্রাট হিরাক্লিয়াসের একটি বাহিনী অচিরেই মদিনায় আক্রমণ করবে। তাই তাদের সমর্থনে মদিনার আশেপাশে একটি শক্ত ঘাঁটি স্থাপন করো। সেখানে গোপনে অস্ত্র জমা করে বাইজেন্টাইন বাহিনীর হামলার অপেক্ষা করো। আহমাদ ইবনে ইয়াহিয়া আল-বালাজুরি  বলেন যে, যারা এই মসজিদ নির্মাণ করে, তারা মসজিদে কুবায় গিয়ে প্রার্থনা করতে অস্বীকার করে। তাদের দাবি ছিল যে, এটি এমন এক জায়গায় নির্মিত হয়েছে, যেখানে পূর্বে গাধা বেঁধে রাখা হতো। নবি মুহাম্মাদও প্রথমে তাদের কুচক্র ধরতে পারেননি, তাই তিনি সেখানে যেতে চেয়েছিলেন। কিন্তু পরবর্তীতে ওহির মাধ্যমে তাকে বাধাপ্রদান করা হয় এবং এর নির্মাতাদের দুরভিসন্ধি সম্পর্কে অবগত করানো হয়।  তাই তিনি লোকদের এটি পুড়িয়ে ফেলার আদেশ করেন এবং সাহাবিরা এটি ধ্বংস করে দেন।     সফিউর রহমান মোবারকপুরী উল্লেখ করেন যে, মুনাফিকরা মসজিদে দিরার নামে একটি মসজিদ নির্মাণ করে এবং এটি সম্পূর্ণরূপে নির্মিত হলে তারা নবি মুহাম্মদের কাছে গিয়ে তার মধ্যে প্রার্থনা করার অনুরোধ করে। কিন্তু নবি মুহাম্মাদ তাবুকের যুদ্ধ থেকে ফিরে আসা পর্যন্ত অনুরোধটি স্থগিত রেখেছিলেন। পরবর্তীতে ওহীর মাধ্যমে নবিকে জানানো হয় যে, এটি মূলত ইসলামের বিরুদ্ধে ষড়যন্ত্রের অংশ হিসেবে নির্মাণ করা হয়েছে। তাই তাবুক থেকে ফিরেই তিনি মসজিদটি ভেঙ্গে ফেলার জন্য মুসলিম যোদ্ধাদের একটি দল প্রেরণ করেন।

* সাকিফ গোত্রের প্রতিনিধি দলের ইসলাম গ্রহণ
* নবি মুহাম্মদের নিকট বারিক গোত্রের প্রতিনিধি দলের আগমন
* নবি মুহাম্মদের নিকট তামিম গোত্রের প্রতিনিধি দলের আগমন
* নবি মুহাম্মদের নিকট বনু আমের গোত্রের প্রতিনিধি দলের আগমন
* নবি মুহাম্মদের নিকট বনু সা‘দ ইবনে বকর গোত্রের পক্ষ থেকে দিমাম ইবনে ছা‘লাবার আগমন
* নবি মুহাম্মদের নিকট আব্দুল কাইস গোত্রের প্রতিনিধি দলের আগমন
* নবি মুহাম্মদের নিকট বনু হানিফা গোত্রের প্রতিনিধি দলের আগমন
* আদি ইবনে হাতিমের ইসলাম গ্রহণ
* নবি মুহাম্মদের নিকট কিন্দা গোত্রের প্রতিনিধি দলের আগমন
* আবু বকরের হজ আদায়– ৮ম হিজরিতে মক্কায় বিজিত হওয়ার পর মুসলিমদের হজ্জ পালন করার ক্ষেত্রে আর কোনো বাধা অবশিষ্ট ছিল না। তবে নবম হিজরিতে নবি মুহাম্মদ নিজে হজ্জে না গিয়ে আবু বকরের নেতৃত্বে ৩০০ মুসলিমের একটি দল মদিনা থেকে মক্কায় প্রেরণ করেন।  
* নবি মুহাম্মাদের বিভিন্ন অঞ্চলের রাজা ও শাসকদের নিকট পত্র প্রেরণ
* নবি মুহাম্মদের নিকট হামদান গোত্রের প্রতিনিধি দলের আগমন

## জন্ম

* আবদুল্লাহ ইবনুল হারিস ইবনে নওফল

## মৃত্যু

* উম্মে কুলসুম বিনতে মুহাম্মদ, নবি মুহাম্মদের কন্যা।
* যায়েদ ইবনে সা‘না
* যায়েদ আল-খাইর
* সুহাইল ইবনে বাইদা

## আরো দেখুন

* ৪ হিজরি
* ১০ হিজরি

## গ্রন্থপঞ্জি

* 
* 
* 
* 
* 
* 
* 
* 
* 
* 

## তথ্যসূত্র


বিষয়শ্রেণী:হিজরি সন